Vendsyssel FF vandt mandag eftermiddag over Roskilde på hjemmebane.

Vendsyssel FF vandt mandag eftermiddag 3-2 over rivalerne fra Roskilde. Dermed har vendelboerne stadig en teoretisk chance for næste sæson at spille i Superligaen. Silkeborg er dog fire point foran nordjyderne, mens der mangler to kampe. Sportschef Jacob Krüger, Vendsyssel FF,  sagde inden kampen, at spillerne ikke tænker så meget på superligaen. De vil bare spille offensivt og slutte sæsonen godt af. Næstsidste runde spilles søndag den 22. maj også på hjemmebane i Hjørring mod HB Køge.